33. ΒΑΣΙΛΙΚΟΝ ΔΙΑΤΑΓΜΑ υπ' αριθ. 487 της 14/21 Ιουλ. 1971 (ΦΕΚ Α' 146) Περί αναστολής λειτουργίας Σχολείων της Εκκλησιαστικής Εκπαιδεύσεως. Έχοντες υπ' όψει : 1)Την παρ. 4 του άρθρ. 1 του Ν.Δ. 876/1971 «περί υπαγωγής της Δημοσίας Εκκλησιαστικής Εκπαιδεύσεως εις την Εκκλησίαν της Ελλάδος και άλλων τινών συναφών διατάξεων» και 2)το υπ' αριθ. 4096/2107/23.6.1971 έγγραφον της Ιεράς Συνόδου της Εκκλησίας της Ελλάδος, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν : Αναστέλλομεν από του Σχολικού έτους 1971 1972 την λειτουργίαν των κάτωθι Σχολείων της Εκκλησιαστικής Εκπαιδεύσεως: α)Της Εκκλησιαστικής Σχολής Αγίας Αναστασίας. β)Της Εκκλησιαστικής Σχολής Κορίνθου. γ)Του Ανωτέρου Εκκλησιαστικού Φροντιστηρίου Βόλου. δ)Του Ανωτέρου Εκκλησιαστικού Φροντιστηρίου Καλαμάτας. ε)Του Ανωτέρου Εκκλησιαστικού Φροντιστηρίου Κατερίνης, και ς)Του Ανωτέρου Εκκλησιαστικού Φροντιστηρίου Πατρών. Το Αρχείον εκάστου των ως άνω Σχολείων θα παραδοθή προς φύλαξιν εις την Μόνιμον Συνοδικήν Επιτροπήν επί της Εκκλησιαστικής Παιδείας. Οι μαθηταί των εν λόγω Σχολείων μετεγράφονται τη αιτήσει των εις τας αντιστοίχους τάξεις ετέρων Σχολείων της προτιμήσεώς των της Εκκλησιαστικής Εκπαιδεύσεως βάσει αποδεικτικού Σπουδών. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 